**Ida Wolden Bache** (født 26. februar 1973) er en norsk samfunnsøkonom og embetsperson. Hun har vært Norges sentralbanksjef siden 1. april 2022.

Utdannelse og karriere
----------------------

Hun studerte samfunnsøkonomi (da kalt sosialøkonomi) ved Universitetet i Oslo (UiO) og ble *Master of Science* (M.Sc.) i samfunns­økonomi ved London School of Economics i 1999, cand.oecon. ved UiO i 2000 og ph.d. i samfunnsøkonomi ved UiO i 2007 med avhandlingen *Econometrics of Exchange Rate Pass-Through*.

Under studiene var hun vitenskapelig assistent ved Økonomisk institutt ved UiO 1996–1998 og forsknings­assistent i Norges Bank 1998–2000. Hun var ansatt som konsulent, rådgiver og senior­rådgiver i Norges Bank 2000–2009 og hadde en bistilling (20 %) som førsteamanuensis i samfunns­økonomi ved Handelshøyskolen BI 2008–2010. Hun var assisterende direktør i penge­politisk avdeling i Norges Bank 2009–2010, seniorøkonom i Handelsbanken Capital Markets 2010–2013, assisterende direktør i avdeling for finansiell stabilitet i Norges Bank 2013–2015, avdelings­direktør i samme avdeling 2015–2016 og avdelings­direktør i pengepolitisk avdeling i Norges Bank 2016–2020. Hun ble vise­sentralbank­sjef i 2020.

Da stillingen som sentralbank­sjef ble lyst ut i 2021 ble Bache beskrevet som en av de to aktuelle søkerne, ved siden av Jens Stoltenberg. 4. februar 2022 ble Stoltenberg utnevnt til sentralbanksjef, mens Bache ble beskikket som midlertidig sentralbanksjef fra 1. mars 2022 fordi Stoltenberg fortsatt var general­sekretær i NATO. 24. mars 2022 trakk Stoltenberg seg som sentralbanksjef fordi han ville fortsette som generalsekretær i NATO som følge av Russlands invasjon av Ukraina. Regjeringen meldte samme dag at den ville utnevne Bache som sentralbank­sjef for en åremåls­periode på seks år. Hun ble utnevnt 1. april 2022. Bache er Norges første kvinnelige sentralbanksjef.

Referanser
----------

1. ↑   snl.no[Hentet fra Wikidata]
2. ↑   www.finansnorge.no[Hentet fra Wikidata]
3. ↑   LinkedIn[Hentet fra Wikidata]
4. 1 2  «Ida Wolden Bache» **(norsk)**.
5. ↑  «Doktorgrader ved Det samfunnsvitenskapelige fakultet 2007». Besøkt 18. januar 2022.
6. ↑  «Her er hele CV-en til Ida Wolden Bache». *dagbladet.no* **(norsk)**. Dagbladet. 13. januar 2022. Besøkt 18. januar 2022.
7. ↑  «Jens Stoltenberg utnevnt som sentralbanksjef». Besøkt 4. februar 2022.
8. ↑  «Ida Wolden Bache blir utnevnt som ny sentralbanksjef». *Dagsavisen* **(norsk)**. Besøkt 24. mars 2022.
9. ↑  NTB (1. april 2022). «Formelt utnevnt til sentralbanksjef». *www.budstikka.no* **(norsk)**. Besøkt 1. april 2022.

Eksterne lenker
---------------

* (en) Ida Wolden Bache – kategori av bilder, video eller lyd på Commons Rediger på Wikidata
* (no) Her er hele CV-en til Ida Wolden Bache på Faktisk.no

| * v
* d
* r
Norges sentralbanksjefer |
| --- |
| 
* Karl Gether Bomhoff (1893–1920)
* Nicolai Rygg (1920–1946)
* Gunnar Jahn (1946–1954)
* Erik Brofoss (1954–1970)
* Knut Getz Wold (1970–1985)
* Hermod Skånland (1985–1993)
* Torstein Moland (1994–1995)
* Kjell Storvik (1996–1998)
* Svein Gjedrem (1999–2010)
* Øystein Olsen (2011–2022)
* Ida Wolden Bache (2022–)

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN
 |